नई दिल्ली: पिछले साल नवंबर में प्रधानमंत्री नरेंद्र मोदी द्वारा की गई नोटबंदी की घोषणा से बड़े मूल्य के नोट बंद किए जाने के बाद से देश मे अरबपतियों की संख्या में 11 की कमी आई है. हालांकि, इस दौरान देश में अरबपतियों की कुल संपदा में उल्लेखनीय इजाफा हुआ है. हालांकि मुकेश अंबानी 26 अरब डॉलर (175,400 करोड़ रुपये) की संपदा के साथ सबसे अमीर व्यक्ति बने हुए हैं. मंगलवार को जारी एक अध्ययन में यह आंकड़ा सामने आया है. रिपोर्टके मुताबिक, मुकेश ने तेल के कारोबार में आक्रामक रणनीति को अपनाने के बाद टेलीकॉम सेक्टर में जियो के जरिये जोरदार इंट्री की है और महज छह माह में 100 करोड़ ग्राहक जोड़े हैं.